|  |
| --- |
| 35. SJEDNICA GRADSKOG VIJEĆA GRADA POŽEGE  IZVOD IZ ZAPISNIKA  SA 33. SJEDNICE GRADSKOG VIJEĆA  ODRŽANE 27. VELJAČE 2025. GODINE  Travanj, 2025. |

|  |
| --- |
| +\*xfs\*pvs\*lsu\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*yla\*icz\*uwD\*icz\*jus\*zew\*- +\*eDs\*lyd\*lyd\*lyd\*lyd\*lcz\*lyF\*qEj\*Bmw\*bsh\*zfE\*- +\*ftw\*ibE\*onA\*keg\*wqz\*CEk\*CCc\*ask\*aDB\*toa\*onA\*- +\*ftA\*cjq\*fwa\*taB\*Bpz\*czr\*Fzi\*lbn\*wkF\*woE\*uws\*- +\*xjq\*jtt\*Dds\*ifA\*ykx\*kze\*jEC\*hxz\*EBj\*vmj\*uzq\*- |

Slika na kojoj se prikazuje simbol, crveno, zastava

Sadržaj generiran umjetnom inteligencijom može biti netočan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran umjetnom inteligencijom može biti netočan.GRAD POŽEGA

Gradsko vijeće

KLASA: 024-02/25-01/1

URBROJ: 2177-1-02/01-25-3

Požega, 27. veljače 2025.

IZVOD IZ ZAPISNIKA

sa 33. sjednice Gradskog vijeća Grada Požege, održane dana, 27. veljače 2025. godine (četvrtak), s početkom u 17,00 sati, u Gradskoj vijećnici, Trg Sv. Trojstva 1, Požega.

Sjednicu otvara i sjednicom predsjedava Matej Begić, mag.ing.šum., predsjednik Gradskog vijeća Grada Požege.

Pročelnica Upravnog odjela za samoupravu po abecednom redu proziva vijećnike i konstatira da je na sjednici od ukupno 19 vijećnika nazočno 18 vijećnika.

NAZOČNI VIJEĆNICI: Matej Begić, Ivana Bouček, Hrvoje Ceranić, Miroslav Crnjac, Stjepan Golić, Tomislav Hajpek, Ante Kolić, Dijana Krpan, Valentina Matijašević Devčić, Mitar Obradović, Ivana Pavličević, Ivan Peharda, Miroslav Penava, Luka Samardžija, Silvija Sertić, Antonio Šarić, Martina Vlašić Iljkić i dr.sc. Dinko Zima

SJEDNICI NIJE NAZOČAN vijećnik Josip Matković.

OSTALI NAZOČNI: dr.sc. Željko Glavić, gradonačelnik, dr.sc. Borislav Miličević, zamjenik gradonačelnika, Ljiljana Bilen, pročelnica Upravnog odjela za samoupravu, Maja Petrović, pročelnica Upravnog odjela za društvene djelatnosti, Jelena Vidović, pročelnica Upravnog odjela za komunalne djelatnosti i gospodarenje, Anita Papoušek, službenica ovlaštena za privremeno obavljane poslova pročelnika Upravnog odjela za financije i proračun, Ivana Šimunović, voditeljica Službe za unutarnju reviziju, Domagoj Lovrić, direktor trgovačkog društva Komunalac Požega d.o.o., Mirna Šimunović Svoboda, direktorica Turističke zajednice Grada Požege te predstavnici sredstava za informiranje.

PREDSJEDNIK - konstatira da je na sjednici Gradskog vijeća Grada Požege postignut kvorum i da se može nastaviti s radom sjednice.

**VIJEĆNIČKA PITANJA** (u trajanju od 1/2 sata)

1. Vijećnik MITAR OBRADOVIĆ

„1. U Požegi već duže vrijeme postoji problem parkirnih mjesta, ljudi dolaze i teško nalaze parking. Ako ste uočili prije par mjeseci jedan privatnik je kupio jednu parcelu na području istočnog trga iznad osnovne škole i to je zemljište prema kojem po Prostornom planu i GUP-u predviđeno za gradski parking. Privatnik je uočio problem parkiranja u gradu, kupio je parcelu, uređuje istu u pravi privatni parking i vjerojatno će to naplaćivati za dobre novce. Zemljište je ucrtano prema namjeni kao gradski parking, što je manje bitno, ali je on to kupio za nekih 50/60 tisuća eura i tamo je nešto uložio i dobit će 50/60 parkirnih mjesta. Zanima me, zašto grad nije vodio računa o tome. Zašto nitko nije došao i pitao vlasnike nekretnine je li su voljni to prodati, a znamo koji je problem parkiranja kod osnovne škole, SD Tomislav Pirc, Gradske knjižnice, a tamo je I dječji vrtić. Žalosno je da je jedan privatnik vidio svoju priliku da tamo nešto zaradi za relativno malo novaca, da napravi parking koji će biti vrlo popularan, a grad nije to napravio. Je li grad to uočio i zašto nije reagirao i kupio tu parcelu?

2. Kako napreduju radovi vezani za uređenje tržnice, izgradnja tržnice, podzemne garaže i u kojoj je to fazi ? Postoje li kakvi problemi s dokumentacijom, te dinamika - kako će se ti radovi odvijati?“

GRADONAČELNIK odgovara vijećniku Obradoviću:

Odgovor na prvo pitanje: „Što se tiče parkinga, Grad treba tražiti rješenje za podzemnu garažu na dvije etaže kako bi se riješilo pitanje parkiranja na istočnoj strani grada. Sasvim je u redu da privatnik gradi parkiralište, parkirna mjesta koja će naplaćivati, i naravno da on ima svoj osobni interes u tome. Nisam zato da se grad natječe s privatnim poduzetnicima oko ulaganja koja posve legitimno mogu biti poslovni interes.. Recimo da je grad kupio predmetnu nekretninu, mogao je napraviti isto ono što je i privatnik napravio, i to ne bi bilo nekakvo spektakularno rješenje u odnosu na ovo sad. Smatram, da je izgradnja predmetnog parkirališta dobra investicija i dobro je rješenje za parkiranje građanima koji idu u grad s istočne strane grada. Ako ste primijetili ovih dana, gradonačelnik Osijeka je izašao s jednom izjavom, u kojoj je rekao da grad traži pet lokacija za podzemne garaže u Osijeku. Osijek je veći grad, pa više treba, i očito je došlo vrijeme da se razmišlja kao u zapadnom svijetu prema kojem se problem parkiranja rješava izgradnjom podzemnih garaža, a ne parkiranjem na trgovima i u ulicama kao što je to slučaj u našim gradovima. Osobno mislim, da bi se čak trebalo ići za tim, da se kod izgradnje višestambenih zgrada, izgradnja istih uvjetuje izgradnjom parkirnih mjesta ispod zgrada“.

Odgovor na drugo pitanje vezano uz rekonstrukciju Trga:

„Znamo da se taj cijeli projekt financira iz ITU sredstava i zamišljena je provedba u tri faze. Prva faza je Sokolova ulica s kružnim tokom u Ulici Matice hrvatske i krakovima, jednim do Trga kroz Matice hrvatske, drugi Sokolovom ulicom do ulaza u buduću podzemnu garažu. Vezano uz prvu fazu i park na tom uglu, provedena je javna nabava i izabran je izvođač. Isto tako, Tekija je izabrala izvođača za infrastrukturne radove koji je s istim započeo u Ulici Matice hrvatske i taj dio radova je pri kraju. Državnoj komisiji za javnu nabavu, na izbor izvođača uložena je žalba. Ponuda žalitelja je skuplja za 20% te prelazi procijenjenu vrijednosti. Sada se mora čekati rješenje Državne komisije za javnu nabavu, i to može potrajati.

Što se tiče druge faze tržnice, tu stvari idu onako kako smo planirali i do kraja travnja tržnica bi trebala biti preseljena u Cvjetnu ulicu gdje je napravljena podloga, priključci, video nadzor i rasvjeta. Izabran je dobavljač pokretne opreme, znači kioska i svega ostalog. Natječaj za rušenje stare tržnice je proveden, to je onako kako je i planirano, a dva mjeseca je rok za završetak glavnog projekta za zgradu i za podzemnu garažu. Tu smo ishodili sve potrebne suglasnosti, ovo je sad tehnički dio koji bi trebao biti riješen do kraja četvrtog mjeseca, ne očekuje se dodatne probleme iako kod radova u povijesnoj jezgri uvijek može nešto iskrsnuti, vezano uz arheologiju na primjer. Plan je da se prvo krene s radovima rušenja postojećeg objekta, jer kada se to sruši, trebaju se provesti prethodna arheološka istraživanja koja uvijek otvaraju mogućnost produženja roka početka radova. Ukoliko bude išlo sve po planu, negdje krajem ljeta ti bi radovi trebali započeti. Kada to bude gotovo, radit će se ploha Trga. Grad je dao napraviti jednu vizualizaciju te zgrade i to će se prezentirati vijećnicima kao i građanima. Nema tu nikakvog zastoja s naše strane. Zajedno sa Ministarstvom regionalnog razvoja i EU fondova, ide sve po planu, ali rekao bi - nama presporo, s natječajima i javnim pozivima. Znači sada je pri kraju kompletna evaluacija i završetak javnog poziva za Atletski stadion, isti je odobren, ali da bi se dobio konačni i završni akt - to očito traje malo duže nego smo mislili. Međutim, prihvatljivi su svi troškovi izgradnje od početka 2022. godine. Prvi natječaj za Trg, javni poziv i početak tog postupka nije još Ministarstvo zapravo pustilo, ali u pravilu 23 grada imaju istu situaciju. Ministarstvo ima određene tematske cjeline i pušta u proceduru onako kako njima dinamika dolazi, i jednostavno to nije nešto što utječe na sigurnost financiranja, jer je ona već riješena potpisivanjem ugovora. Naime, papirnata provedba predmetnog projekta je nešto kompliciranija i rigoroznija u odnosu na sve prijašnje projekta do sada, evaluacije duže traju, vjerojatno zbog toga jer je velik opseg tih projekata.“

2. Vijećnik HRVOJE CERANIĆ

Pita gradonačelnika u kojoj fazi su radovi na Nogometnom stadionu Slavonija?

GRADONAČELNIK

Odgovora vijećniku Ceraniću, da su na Nogometnom stadionu Slavonije tribine u završnoj fazi i pri kraju je natječaj za opremu, te ističe: „Ono što je ostalo od same tribine, to je krov koji se radi u radionici, a kada bude završen, vrlo brzo će se postaviti. Također, slijedi postavljanje stolaca i bojanje fasade. Rok završetka je trenutno po ugovoru od 4. travnja 2025. godine. Podloga terena se radi, i to je isto blizu kraja. Osim same drenaže radi se automatsko zalijevanje kao druga infrastruktura, uključujući i ogradu stadiona. U četvrtom mjesecu, kalendarski je potrebno staviti travu, rolani tepisi trave koji trebaju stajati dva-tri tjedna prije nego se počne na njoj igrati nogomet. Dakle, do kraja četvrtog mjeseca teren i tribina bi bili gotovi, potom slijedi asfaltiranje i uređenje okoliša. Nadamo se, da će tijekom svibnja biti odigrana i prva utakmica nakon službenog otvorenja.“

3. Vijećnik TOMISLAV HAJPEK

Vijećnik postavlja pitanje gradonačelniku vezano uz izgradnju Atletskog stadiona odnosno za izgradnju pothodnika ili nathodnika. Zanima ga, zašto pothodnik ili nathodnik nije odmah stavljen u projekt izgradnje Atletskog stadiona i je li za dio pristupnih cesta koje će voditi do Atletskog stadiona ishođena suglasnost od Hrvatskih cesta za građevinsku dozvolu.

GRADONAČELNIK

Odgovara vijećniku: „Ideja s pothodnikom koji bi sa šetnice prolazio do škole je jako stara ideja, i to za vrijeme jednog od ranijih mandata. Koliko se ja sjećam i koliko sam informiran, tu su bile uključene i Hrvatske ceste. Napravljena je studija i analiza te je nakon toga napravljen pješački prijelaz i postavljen je semafor i pri tom je rečeno da je neisplativo raditi pothodnik. S obzirom da sam donedavno preko tog prijelaza prolazio svaki dan, mogu reći da je isti siguran, i da na istom nisu zabilježene učestalije prometne nezgode. Semafor usporava promet, pali crveno svjetlo pri brzoj vožnji i ima tipku za prolazak pješaka. Jednostavno to dobro funkcionira i već je ocjenjeno neisplativim i nepotrebnim investirati u gradnju pothodnika ili nathodnika. Što se tiče pristupnih cesta, imamo za to građevinsku dozvolu kao i suglasnost Hrvatskih cesta.“

4. Vijećnik STJEPAN GOLIĆ

Postavlja sljedeće pitanje: „Tijekom proteklog razdoblja, i u ovom mandatu u dva navrata, bile su dvije velike poplave, 2021. i 2023. godine koje su poplavile podrume i oštetile imovinu građana. Zanima me, je li se po tom pitanju što poduzelo ?

GRADONAČELNIK

Odgovara vijećniku Goliću: „Dvije stvari su napravljene, jedna je kapitalni projekt retencija na Požeškoj gori, gdje su uložena velika sredstva u projektiranje, i zbog navedenog je i prostorni plan mijenjan. Prostorni plan je donesen i projekti pojedinih retencija su završeni, a za dvije retencije izdavanje građevinskih dozvola je pri kraju. Planira se provođenje javne nabave i izbor izvođača, i to će biti prve retencije koje će se graditi. Ukupno ima osam retencija, jedna veća, to je akumulacija kod bivšeg kamenoloma u Vidovcima, druge su manje. Navedeno će riješiti problem odvodnje oborinskih voda odnosno poplava uzrokovanih obilnom kišom u kratkom vremenu. Vezano uz manje projekte, napravljena je analiza postojećeg stanja, detekcija problematičnih točaka, a na mnogima od tih i sanacija problema, što će se pokazati u budućim problemima s bujičnim poplavama.“

Vijećnica Silvija Sertić u 17,25 sati se vraća u gradsku vijećnicu.

PREDSJEDNIK - konstatira da je na sjednici sada nazočno 18 vijećnika Gradskog vijeća Grada Požege.

**IZVOD IZ ZAPISNIKA**

PREDSJEDNIK - stavlja na glasovanje Izvod iz zapisnika sa 32. sjednice Gradskog vijeća Grada Požege koja je održana 16. prosinca 2024.godine te konstatira da je isti zapisnik jednoglasno usvojen (18 glasova za).

**UTVRĐIVANJE KVORUMA**

PREDSJEDNIK - konstatira da je na sjednici nazočno 18 vijećnika od ukupno 19 vijećnika.

**DNEVNI RED**

PREDSJEDNIK - predlaže dnevni red, pita ima li prijedloga da se nešto izostavi iz dnevnog reda, a potom pita da li ima prijedloga za nadopunu dnevnog reda.

PREDSJEDNIK - konstatira da je dobio prijedlog za nadopunu dnevnog reda od gradonačelnika, dr.sc. Željka Glavića, za točku 18. koja glasi:

„18. Prijedlog Odluke o davanju prethodne suglasnosti na statutarnu Odluku o dopuni i izmjenama statuta Dječjeg vrtića Požega“

GRADONAČELNIK - daje kratko obrazloženje točke kojom se predlaže nadopuna dnevnog reda.

PREDSJEDNIK - daje na glasovanje prijedlog za nadopunu dnevnog reda koju je dostavio gradonačelnik, dr.sc. Željko Glavić i konstatira da je isti jednoglasno usvojen (sa 18 glasova za).

PREDSJEDNIK - daje na glasovanje dnevni red s nadopunom i konstatira da je jednoglasno usvojen (sa 18 glasova za), sljedeći

**D N E V N I R E D**

1. Izvješće o radu Gradonačelnika Grada Požege za razdoblje od 1. srpnja do 31. prosinca 2024. godine

2. Izvješće o korištenju proračunske zalihe za razdoblje od 1. listopada do 31. prosinca 2024. godine

3. Prijedlog Godišnjeg izvješća o ostvarivanju Programa korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini

4. Prijedlog Odluke o dodjeli javnih priznanja Grada Požege u 2025. godini

5. Prijedlog Odluke o ukidanju statusa javnog dobra u općoj uporabi nekretnine k.č.br. 2096, k.o. Požega

6. Prijedlog Odluke o porezima Grada Požege

7. Prijedlog Odluke o visini paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj

8. Prijedlog Odluke o kratkoročnom okvirnom zaduživanju Grada Požege

9. Prijedlog Odluke o davanju suglasnosti za dugoročno zaduživanje trgovačkog društva Komunalac Požega d.o.o. za nabavku nove opreme

10. Prijedlog Odluke o sufinanciranju studenata medicine, stipendista Požeško-slavonske županije za akademsku godinu 2024./2025

11. Prijedlog Plana mreže dječjih vrtića na području grada Požege

12.a) Analiza stanja sustava civilne zaštite za Grad Požegu u 2024. godinu

b) Godišnji Plan razvoja sustava civilne zaštite s financijskim učincima za trogodišnje razdoblje za Grad Požegu za 2025.-2027. godinu

13.a) Prijedlog Zaključka o opozivu člana Nadzornog odbora trgovačkog društva Tekija d.o.o

b) Prijedlog Zaključka o opozivu i predlaganju člana Nadzornog odbora trgovačkog društva Komunalac Požega d.o.o.

14. Prijedlog Odluke o davanju prethodne suglasnosti na Statut Gradskog kazališta Požega

15. Prijedlog Zaključka za imenovanju mrtvozornika za uže područje grada Požege

16. Prijedlog Plana upravljanja destinacijom Grada Požege

17.a) Zaključak u svezi donošenja Programa rada Savjeta mladih Grada Požege za 2025. godinu

b) Zaključak u svezi Godišnjeg izvješća o radu Savjeta mladih Grada Požege za 2024. godinu

Nakon utvrđenog kvoruma i usvojenog Dnevnog reda prelazi se na rad po točkama dnevnog reda.

**Ad. 1.**

**Izvješće o radu Gradonačelnika Grada Požege za razdoblje od 1. srpnja do 31. prosinca 2024. godine**

PREDSJEDNIK - daje riječ gradonačelniku kako bi obrazložio ovu točku dnevnog reda.

GRADONAČELNIK - daje kratko obrazloženje prema pisanim materijalima.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Zaključak o prihvaćanju Izvješća o radu Gradonačelnika Grada Požege za razdoblje od 1. srpnja do 31. prosinca 2024. godine i konstatira da je Gradsko vijeće Grada Požege, bez rasprave, većinom glasova (10 glasova za, 8 glasova protiv) usvojilo

Z A K L J U Č A K

o prihvaćanju Izvješća o radu Gradonačelnika Grada Požege za razdoblje

od 1. srpnja do 31. prosinca 2024. godine

I.

Gradsko vijeće Grada Požege prihvaća Izvješće o radu Gradonačelnika Grada Požege za razdoblje od 1. srpnja do 31. prosinca 2024. godine.

II.

Ovaj će se Zaključak objaviti u Službenim novinama Grada Požege.

**Ad. 2.**

**Izvješće o korištenju proračunske zalihe za razdoblje od 1. listopada do 31. prosinca 2024. godine**

PREDSJEDNIK - daje riječ gradonačelniku koji potom daje riječ Aniti Papoušek, službenici ovlaštenoj za privremeno obavljanje poslove pročelnika kako bi obrazložila ovu točku dnevnog reda.

ANITA PAPOUŠEK - daje kratko obrazloženje prema pisanim materijalima.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Zaključak o usvajanju Izvješća o korištenju proračunske zalihe za razdoblje od 1. listopada do 31. prosinca 2024. godine i konstatira da je Gradsko vijeće Grada Požege, bez rasprave, jednoglasno (18 glasova za) usvojilo

Z A K L J U Č A K

o usvajanju Izvješća o korištenju proračunske zalihe za razdoblje

od 1. listopada do 31. prosinca 2024. godine

I.

Gradsko vijeće Grada Požege usvaja Izvješće o korištenju proračunske zalihe za razdoblje od 1. listopada do 31. prosinca 2024. godine.

II.

Ovaj će se Zaključak objaviti u Službenim novinama Grada Požege.

**Ad. 3.**

**Prijedlog Godišnjeg izvješća o ostvarivanju Programa korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini**

PREDSJEDNIK - daje riječ gradonačelniku koji potom daje riječ pročelnici Ljiljani Bilen kako bi obrazložila ovu točku dnevnog reda.

LJILJANA BILEN **-** daje kratko obrazloženje ove točke dnevnog reda sukladno pisanim materijalima.

PREDSJEDNIK - otvara raspravu.

U raspravi je sudjelovala vijećnica Martina Vlašić Iljkić.

PREDSJEDNIK - zaključuje raspravu, daje na glasovanje Godišnje izvješće o ostvarivanju Programa korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godinii konstatira da je Gradsko vijeće Grada Požege, jednoglasno (18 glasova za) usvojilo

G O D I Š N JE I Z V J E Š Ć E

o ostvarivanju Programa korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini

I.

Gradsko vijeće Grada Požege usvojilo je Program korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini (Službene novine Grada Požege, broj: 20/23.), kao planski dokument kojim se raspoređuju namjenski prihodi od zakupa, prodaje, koncesije i promjene namjene poljoprivrednog zemljišta na području Grada Požege prema namjeni koja je propisna Zakonom o poljoprivrednom zemljištu (Narodne novine, broj: 20/18., 115/18. i 98/19 i 57/22.).

Predmetnim Programom utvrđen je raspored navedenih prihoda prema propisanoj namjeni rashoda koji su planirani u Proračunu Grada Požege za 2024. godinu i projekcijama za 2025. i 2026. godinu.

II.

Ukupni prihodi od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini ostvareni su u iznosu od 7.553,08 kuna, a Programom su bili planirani u iznosu od 11.900,00 kuna.

Nastavno se daju ostvareni prihodi Programa po vrstama prihoda, te namjeni korištenja:

|  |  |  |  |  |  |  |
| --- | --- | --- | --- | --- | --- | --- |
| r.b. | Vrsta prihoda | Planirano / Eura | Ostvareno / Eura | Namjena trošenja | Utrošeno / Eura | Neutrošeno / Eura |
| I. | II. | II. | IV. | V. | VI. |
| 1. | Prihod od zakupa poljoprivrednog zemljišta | 3.300,00 | 2.540,45 | geodetsko-katastarske usluge | 0,00 | 2.540,45 |
| 2. | Prihod o prodaje poljoprivrednog zemljišta | 7.000,00 | 535,50 | izgradnja i dodatna ulaganja u prometnice i mostove - ceste | 535,50 | 0,00 |
| 3. | Prihod od koncesije poljoprivrednog zemljišta | 1.000,00 | 4.200,37 | izgradnja i dodatna ulaganja u prometnice i mostove - ceste | 0,00 | 4.200,37 |
| 4. | Prihod od prenamjene poljoprivrednog zemljišta | 600,00 | 276,76 | geodetsko-katastarske usluge | 0,00 | 276,76 |
| 5. | UKUPNO | 11.900,00 | 7.553,08 |  | 535,50 | 7.017,58 |

III.

Ovo Godišnje izvješće podnosi se Ministarstvu poljoprivrede RH, a objavit će se u Službenim novinama Grada Požege.

**Ad. 4.**

**Prijedlog Odluke o dodjeli javnih priznanja Grada Požege u 2025. godini**

PREDSJEDNIK - daje riječ gradonačelniku koji potom daje riječ pročelnici Ljiljani Bilen kako bi obrazložila ovu točku dnevnog reda.

LJILJANA BILEN **-** daje kratko obrazloženje ove točke dnevnog reda sukladno pisanim materijalima.

PREDSJEDNIK - otvara raspravu.

U raspravi su sudjelovali vijećnici: Antonio Šarić, dr.sc. Dinko Zima i Mitar Obradović.

PREDSJEDNIK - zaključuje raspravu, daje na glasovanje Odluku o dodjeli javnih priznanja Grada Požege u 2025. godini i konstatira da je Gradsko vijeće Grada Požege, većinom glasova (10 glasova za, 2 glasa protiv, 6 suzdržanih glasova) usvojilo

O D L U K U

o dodjeli javnih priznanja Grada Požege u 2025. godini

Članak 1.

U povodu Dana Grada, 12. ožujka, dodjeljuju se javna priznanja Grada Požege, kako slijedi:

**I. POČASNI GRAĐANANIN**

BOŽO BIŠKUPIĆ

rođen je 26. travnja 1938. u Maloj Mlaki, u blizini Zagreba. Nakon završene gimnazije, upisuje Pravni fakultet u Zagrebu. Godine 1980. stekao je zvanje magistra muzeologije na postdiplomskom studiju bibliotekarstva, dokumentacije i informacijskih znanosti.

Tijekom svoje profesionalne karijere, Božo Biškupić bio je istaknuti kulturni djelatnik, pravnik, urednik i muzeolog. Godine 1964. osnovao je Zbirku Biškupić, koja je 1976. godine registrirana i zaštićena kod Uprave za zaštitu kulture. Tijekom svog rada dokumentarno je obradio opuse uglednih hrvatskih umjetnika te ih objavio u stručnim časopisima. Između 1974. i 1980. godine radio je u odvjetničkoj kancelariji "Bićan" u Zagrebu. Od 1978. do 2003. godine obavljao je uredničke poslove u Nacionalnoj i sveučilišnoj knjižnici, dok je od 1986. do 1993. godine bio urednik likovnih monografija u Grafičkom zavodu Hrvatske. Godine 1992. pokrenuo je i realizirao Vukovarski muzej u progonstvu, a 1995. godine inicirao je akciju suvremene hrvatske umjetnosti za Muzej hrvatske umjetnosti u Mostaru. U razdoblju od 1972. do 2003. godine bio je izdavač i urednik 125 literarno-likovnih bibliofilskih izdanja domaćih i stranih autora u sklopu Zbirke Biškupić.

Božo Biškupić bio je dugogodišnji član Hrvatske demokratske zajednice i aktivno je sudjelovao u političkom životu. Članom HDZ-a postao je 1990. godine, nakon čega je obnašao razne odgovorne dužnosti. Između 1990. i 1992. godine bio je direktor Republičkog fonda kulture pri Ministarstvu kulture. Od 1992. do 1993. godine radio je kao pomoćnik ministra kulture i prosvjete, a od 1993. do 1995. godine obnašao je dužnost zamjenika gradonačelnika Zagreba. Dva puta je imenovan ministrom kulture Republike Hrvatske, prvi put od 1995. do 2000. godine te ponovno 2003. godine. Tijekom 2000. godine obnašao je dužnost zastupnika u Hrvatskom saboru i Županijskom domu Hrvatskog sabora.

Za svoj doprinos hrvatskoj kulturi i umjetnosti Božo Biškupić nagrađen je godišnjom nagradom "Vladimir Nazor" 1993. godine. Autor je i priređivač mnogih likovnih monografija. Bio je član nekoliko uglednih kulturnih društava, uključujući ULUPUH, Društvo dizajnera, Hrvatsko društvo Ex libris, Družbu braće Hrvatskog zmaja, Maticu hrvatsku i Hrvatsko društvo povjesničara umjetnosti. Više godina sudjelovao je u organizacijskim odborima Zagrebačkog salona, ZGRAF-a te bio član žirija Biennala Zagrebačke izložbe crteža i grafike, kao i Triennala Zagorskog suvenira u Gornjoj Stubici.

Posebna je povezanost gospodina Biškupića i Požeške biskupije. Godine 1994., u povodu devetstote obljetnice Zagrebačke biskupije i prvog pastoralnog posjeta pape Ivana Pavla II. Zagrebu, organizirana je značajna kulturna manifestacija. U Muzeju Mimara postavljena je velika izložba pod nazivom "Sveti trag: devetsto godina umjetnosti Zagrebačke nadbiskupije 1094.-1994.", koja je bila otvorena od 10. rujna 1994. do 31. siječnja 1995. Također, na Trgu sv. Katarine u Zagrebu izveden je oratorij Božiđara Širole "Majka Božja kamenitih vrata”. U organizaciji ovih događaja sudjelovali su Božo Biškupić, tadašnji ministar kulture, i mons. Antun Škvorčević, koji su tom prigodom usko surađivali. Posebno se ističe njegova odluka o uređenju Crkve sv. Lovre, koja je nakon više od 30 godina istraživanja i rada dostojno uređena za liturgijski prostor i bogoslužje u sklopu Biskupskog dvora, čime je njezina bogata kulturna i povijesna baština predstavljena javnosti. Također, zaslužan je za odluku o rekonstrukciji razorene vočinske crkve, kao i za financiranje obnove zgrade Požeške biskupije i župnog dvora.

Božo Biškupić dao je nemjerljiv doprinos i muzejskoj djelatnosti u Požegi. Iako su svi spomenici nepokretne kulturne baštine kontinuirano financirani tijekom više godina mandata, isto su tako financirani i muzejski programi, te programi zaštite pokretnih spomenika kulture, muzejske građe od kojih se dio danas nalazi u stalnom postavu. Božo Biškupić darovao je Gradskom muzeju Požega vrijednu donaciju grafičkih mapa. Prva donacija obuhvaćala je šest mapa grafika, a uz tu donaciju, Gradski muzej Požega primio je i izuzetno vrijednu grafičku mapu posvećenu hrvatskom pjesniku, slikaru i dubrovačkom gosparu Luki Paljetku. Ova mapa predstavlja bibliofilsko izdanje Zbirke Biškupić te sadrži 17 pjesama i 34 grafike. Kao urednik i izdavač, Božo Biškupić osmislio ju je kao trajni oproštajni vijenac, satkan od stihova i grafičkih radova umjetnika koji su bili bliski s Lukom Paljetkom. Pjesničku cjelinu čine stihovi 17 autora različitih generacija i pjesničkih izraza, koji su na taj način odali počast ovom velikanu hrvatske književnosti. Likovna i pjesnička ostvarenja sadržana u mapi stvaraju jedinstvenu sinergiju riječi i slike, čime je postignuta izuzetna umjetnička harmonija, a zahvaljujući gospodinu Biškupiću sada obogaćuje vrijedan fundus našeg muzeja. Kao ministar, izrazito se zalagao za rekonstrukciju Gradske knjižnice Požega na kojoj su 2006. godine započeli radovi uz veliku financijsku pomoć ministarstva, a istoj je po završetku rekonstrukcije donirao veliki broj knjiga iz svoje privatne biblioteke.

Božo Biškupić odigrao je značajnu ulogu u uspostavi mreže konzervatorskih odjela u Hrvatskoj, uključujući i Konzervatorski odjel u Požegi.

Imajući u vidu njegov izniman doprinos kulturnom i društvenom životu Požege, predlaže se da Božo Biškupić postane počasni građanin grada Požege, čime bi mu se odalo priznanje za njegova djela i neizbrisiv trag koji je ostavio u kulturnom naslijeđu našega grada.

**II. NAGRADA ZA ŽIVOTNO DJELO** dodjeljuje se

**BORISU ĆIRI GAŠPARCU**

posthumno

rođen je 13. svibnja 1945. godine u Požegi gdje je završio osnovnu školu i gimnaziju. Boris Ćiro Gašparac od najranijeg djetinjstva znao je da će glazba biti njegov životni poziv jer se već kao dječak svojim velikim talentom isticao u školskom zboru kao solo pjevač, a od 1959. godine kao gimnazijalac svirao je bubnjeve u ondašnjem požeškom zabavno-glazbenom sastavu Crni šest. Pet godina kasnije odselio se u Zagreb gdje je upisao studij prava te solo pjevanje u Glazbenoj školi Vatroslav Lisinski.

Na festivalu Zlatne žice Slavonije u Požegi nastupao je od 1990. godine i tada je počeo pjevati tamburaške pjesme, a ranije su to bili svjetski evergreeni, jazz skladbe i slično. Zbog osebujnog glasa i visoke razine izvedbe tog repertoara bio je prozvan hrvatskim Ray Charlesom.

Objavio je desetak albuma s vlastitim skladbama za naše najpoznatije nakladničke kuće, a autori tih pjesama su najpoznatiji skladatelji i tekstopisci kao što su Vladimir Smiljanić, Aleksandar Homoky, Veljko Valentin Škorvaga, Duško Gruborović, Željko Krznarić, Damir Mihovec i drugi.

Ćirinu karijeru obilježio je njegov najveći hit „Laže selo, lažu ljudi“, izveden na festivalu Zlatne žice Slavonije 1991. godine s bendom Crni šest. Također, nanizao je nekoliko antologijskih hitova kao što su "Leina" Rajka Dujmića, "Da sam im'o šaku dukata" Miroslava Škore, "Moj did Luka", "U srce te dira moja tambura" i još puno nezaboravnih tamburaških pjesama. Nedavno je objavio obradu pjesme "Dida moj" Arsena Dedića, njegov posljednji umjetnički uradak i poklon unucima. Nakon 33 godine na Zlatnim žicama Slavonije 2024. godine od svog grada i festivala zauvijek se oprostio pjesmom „Nema veće istine“ i stihovima „Kad me jednom ne bude, bit će uvijek tambure“.

Dobitnik je brojnih priznanja, među kojima je i Nagrada za životno djelo Požeško-slavonske županije 2017. godine.

**III.** **POVELJA HUMANOSTI** dodjeljuje se

**UDRUZI SLIJEPIH GRADA POŽEGE I POŽEŠKO-SLAVONSKE ŽUPANIJE**

Godine 1954., u listopadu, u Gradskoj vijećnici u Požegi održana je osnivačka skupština Udruge slijepih Požeškog kotara (danas Udruga slijepih Grada Požege i Požeško- slavonske županije). Ovaj događaj označio je početak organizirane podrške slijepim osobama na našem području. Glavni ciljevi Udruge bili su pružanje pomoći slijepim osobama, upućivanje slijepe djece na stručno osposobljavanje u Zagreb te skrb za starije i nemoćne slijepe osobe.

Udruga slijepih Grada Požege i Požeško-slavonske županije predstavlja neprofitnu organizaciju civilnog društva koja kontinuirano provodi sveobuhvatni strateški program s ciljem održive socijalne integracije osoba s različitim stupnjevima oštećenja vida. Fokus Udruge usmjerenje na podizanje kvalitete života svojih članova te na senzibilizaciju javnosti o specifičnostima i mogućnostima slijepih osoba u Požeško-slavonskoj županiji.

Udruga, koja danas broji 70 članova, pruža širok spektar usluga, uključujući osposobljavanje za svakodnevne vještine, psihosocijalno savjetovanje, informiranje i ostvarivanje prava, kao i organizaciju raznih edukacija (npr. iz područja psihološke podrške, verbalne i neverbalne komunikacije, te treninge eholokacije). Dodatno, Udruga potiče aktivno uključivanje članova u život zajednice putem organiziranih kulturnih, sportskih i kreativnih aktivnosti kao što su kazališne predstave, izleti, izložbe i radionice.

Jedna od najznačajnijih usluga koju Udruga pruža je socijalna usluga osobne asistencije, odnosno videćeg pratitelja, koja slijepim osobama omogućuje samostalniji, kvalitetniji i ispunjeniji život. Udruga slijepih djeluje 70 godina na našem području.

Udruga je 2022. godine muzeju poklonila Bibliju na Brailleovom pismu, koja je iznimno vrijedna zbog svoje jedinstvenosti. Ova Biblija, izrađena kao „projekt Nade“ tijekom Domovinskog rata, služila je kao ohrabrenje u teškim vremenima, ne samo slijepima i slabovidnima, već svim ljudima u Hrvatskoj.

**IV. KOLEKTIVNA NAGRADA** dodjeljuje se

**TEKIJI d.o.o.**

društvu koje je u prošloj godini proslavilo šezdesetu obljetnicu postojanje vodovoda u Požegi.

Iako nam svjedočanstva i pisanja Požežana (od istaknutijih Julije Kempf) dokazuju da su Požežani i u davna vremena znali pronaći način kako koristiti vodu, početkom šezdesetih godina donesena je odluka da se krene u izgradnju modernog vodovoda za grad Požegu i okolna područja. Osnivanjem poduzeća Vodovod i kanalizacija u 1964. godini, uz prethodno obavljene vodo-istražne radove, izgradnja vodovoda započela je u proljeće iste godine. Sljedećih godina, širio se vodoopskrbni sustav u Požegi kao i u drugim naseljima Požeštine (nakon zahvaćanja novih izvorišta Veličanke, Božjeg zdenca, Kutjevačke Rike i Stražemanke).

Tijekom 1992. godine započelo je s radom poduzeće Tekija koje je nastalo spajanjem Vodovoda i Komunalca radi efikasnijeg i ekonomičnijeg poslovanja. Značaj u radu ovog poduzeća dan je vodoopskrbi i odvodnji, a intenziviran je rad na obnovi sustava od ratnih djelovanja u Domovinskom ratu. Sukladno novoj zakonskoj regulativi iz siječnja 2014. godine iz Tekije su izdvojene komunalne djelatnosti u novu tvrtku Komunalac Požega d.o.o.

Tekija d.o.o. kao pravni sljednik svojih prethodnika u današanje vrijeme ima na sustav javne vodoopskrbe priključeno oko 19.500 korisnika širom požeštine, a duljina vodoopskrbne mreže iznosi cca 730 km, uz priključenost oko 96 %, kojom se isporučuje zdravstveno ispravna voda uz svakodnevno kontroliranje njezine kakvoće. Mreža sustava odvodnje na području požeštine duga je oko 370 km i broji gotovo 14.000 korisnika.

U zadnjih desetak godina provodi se važan projekt aglomeracije Požega uz korištenje bespovratnih EU sredstava čija vrijednost je dosegnula cca 25 milijuna eura. Navedenim projektom izvršena je izgradnja zamjenskog vodovoda od Velike do Požege te su uspostavljene DMA zone za mjerenje i regulaciju te kontrolu i smanjivanje gubitaka vode. Također, izmijenjeni su dotrajali dijelovi sustava javne vodoopskrbe i odvodnje, a izgrađeni su i desetci kilometara novih opskrbnih mreža u naseljima koja ih do tada nisu imali (npr. Trenkovo, Trnovac, Marindvor, Štitnjak, Kunovci, Bankovci). Veliki rezultat ovog projekta je rekonstrukcija i dogradnja postrojenja za pročišćavanje otpadnih voda (CUPOV-a) kojim je stupanj pročišćavanja podignut sa prvog na treći a nedavno je pušten u probni rad. Ovo je kapitalni objekt za Grad Požegu i okolicu čijim će puštanjem u rad doći do smanjenja zagađenja vodotoka rijeke Orljave, a posljedično cijelog okoliša u kojem živimo. Dovoljno je spomenuti da je ovaj objekt započet s gradnjom davne 1984. godine te da je velikim zalaganjem vodstva Tekije, grada Požege i ostalih institucija u zadnjih desetak godina doveo do njegova završetka.

Usporedno s aglomeracijom Požega, Tekija d.o.o. provodi i projekt Aglomeracije Pleternica.

Studioznim i stručnim planiranjem i radom u ovom društvu smanjeni su gubitci u vodoopskrbnom sustavu, a vodo-istražnim radovima osigurana su nova izvorišta što je rezultiralo konstantnu opskrbu vodom i u ekstremno nepovoljnim (sušnim) vremenskim uvjetima i razdobljima kojim smo svjedočili npr. u 2024. godini.

Krajem 2024. godine društvo je preuzelo Vode Lipik d.o.o., javnog isporučitelja vodnih usluga za područje gradova Pakraca i Lipika i danas predstavlja jedinstvenog isporučitelja vodnih usluga za cijelu Požeško- slavonsku županiju.

Prilikom izvanrednih stanja kao što su elementarne nepogode (npr. suša, poplave, potresi), Tekija d.o.o. je samoinicijativno ali i po pozivu potrebitih, svojim ljudskim i tehničkim mogućnostima i opremom sudjelovala u pomaganju onima kojima je pomoć bila potrebna te otklanjala štete i posljedice.

U Tekiji d.o.o. je stasao čitav niz kvalitetnih radnika, majstora, inženjera i ostalih stručnjaka koji su značajno obogatili život u našoj zajednici kako kroz svoj stručni angažman u Tekiji tako i kroz druge tvrtke u našem okruženju, a svakako i u društvenom životu požeštine.

Članak 2.

Ova Odluka stupa na snagu osmog dana od dana objave u Službenim novinama Grada Požege.

**Ad. 5.**

[Prijedlog Odluke o](https://www.pozega.hr/images/dokumenti/vijece/2024/32.%20sjednica/05.%20-%2032.%20sj.%20-%20Mjerila%20i%20raspored%20sredstava%20KN%20III.%20I&D.docx) ukidanju statusa javnog dobra u općoj uporabi nekretnine k.č.br. 2096, k.o. Požega

PREDSJEDNIK - - daje riječ gradonačelniku koji potom daje riječ pročelnici Ljiljani Bilen kako bi obrazložila ovu točku dnevnog reda.

LJILJANA BILEN **-** daje kratko obrazloženje ove točke dnevnog reda sukladno pisanim materijalima.

Vijećnik Luka Samardžija u 17,55 sati izlazi iz gradske vijećnice.

PREDSJEDNIK - konstatira da je na sjednici sada nazočno 17 vijećnika Gradskog vijeća Grada Požege.

PREDSJEDNIK - otvara raspravu.

PREDSJEDNIK - zaključuje raspravu**,** daje na glasovanje Odluku o ukidanju statusa javnog dobra u općoj uporabi nekretnine k.č.br. 2096, k.o. Požega i konstatira da je Gradsko vijeće Grada Požege, bez rasprave, većinom glasova (12 glasova za, 5 suzdržanih glasova) usvojilo

O D L U K U

o ukidanju statusa javnog dobra u općoj uporabi na nekretnini k.č.br. 2096, k.o. Požega

I.

Ovom Odlukom se u svrhu provedbe projekta Revitalizacija povijesne jezgre grada Požege briše status javnog dobra u općoj uporabi na nekretnini u k.o. Požega, označene kao k.č.br. 2096, površine od 1442 m2, upisanoj u z.k.ul.br. 7825, koja je u zemljišne knjige upisana kao: javno dobro u općoj uporabi - neotuđivo vlasništvo Grada Požege.

II.

Na temelju ove Odluke podnijet će se prijedlog za uknjižbu Zemljišno-knjižnom odjelu Općinskog suda u Požegi radi brisanja statusa javnog dobra u općoj uporabi na nekretnini opisanoj u točki I. ove Odluke, uz istodobni upis prava vlasništva na ime i u korist Grada Požege.

III.

Ova Odluka stupa na snagu danom donošenja, a objavit će se u Službenim novinama Grada Požege.

Vijećnik Luka Samardžija u 17,57 sati se vraća u gradsku vijećnicu.

PREDSJEDNIK - konstatira da je na sjednici sada nazočno 18 vijećnika Gradskog vijeća Grada Požege.

**Ad 6.**

**Prijedlog Odluke o porezima Grada Požege**

PREDSJEDNIK - daje riječ gradonačelniku koji potom daje riječ Aniti Papoušek, službenici ovlaštenoj za privremeno obavljanje poslove pročelnika kako bi obrazložila ovu točku dnevnog reda.

ANITA PAPOUŠEK **-** daje kratko obrazloženje prema pisanim materijalima.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o porezima Grada Požege i konstatira da je Gradsko vijeće Grada Požege**,** bez rasprave, jednoglasno (18 glasova za) usvojilo

O D L U K U

o porezima Grada Požege

I. OPĆE ODREDBE

Članak 1.

Ovom se Odlukom propisuju vrste poreza koje pripadaju Gradu Požegi, visina stope poreza na potrošnju i visina poreza na nekretnine, te nadležno porezno tijelo za utvrđivanje, evidentiranje, nadzor, naplatu i ovrhu navedenih poreza u skladu sa Zakonom o lokalnim porezima.

II. VRSTE POREZA

Članak 2.

Porezi Grada Požege su:

1. porez na potrošnju
2. porez na nekretnine.

1. Porez na potrošnju

Članak 3.

Porez na potrošnju plaća se po stopi od 1 %.

Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, nadležna ispostava Porezne uprave.

2. Porez na nekretnine

Članak 5.

Porez na nekretnine plaća se godišnje u iznosu od 0,60 eura/m² korisne površine nekretnine, određene propisom kojim se utvrđuju uvjeti i mjerila za izračun zaštićene najamnine.

Članak 6.

Predmet oporezivanja, porezni obveznik, oslobođenja od plaćanja poreza i drugo je propisano Zakonom o lokalnim porezima.

Članak 7.

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, nadležna ispostava Porezne uprave.

1. DAVANJE OVLASTI FINA-i

Članak 8.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknadu koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

1. PRIJELAZNE I ZAVRŠNE ODREDBE

Članak 9.

U vezi razreza, naplate, žalbe, obnove postupka, zastare i ostalog u vezi s naplatom poreza sukladno ovoj Odluci primjenjuju se odredbe Općeg poreznog zakona.

Članak 10.

Ovom Odlukom prestaje važiti Odluka o gradskim porezima Grada Požege (Službene novine Grada Požege, broj: 11/17., 17/17., 6/20., 21/22. i 20/23, Narodne novine, broj: 68/17., 2/18., 55/20., 139/22. i 156/23.).

Članak 11.

Postupci u svezi s utvrđivanja i naplate poreza započeti prema odredbama Odluke o porezima Grada Požege iz članka 10. ove Odluke završit će se po odredbama navedene Odluke.

Članak 12.

Ova će se Odluka objaviti u Narodnim novinama, a stupa na snagu prvog dana od dana objave u Službenim novinama Grada Požege.

**Ad.7.**

**Prijedlog Odluke o visini paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj**

PREDSJEDNIK - daje riječ gradonačelniku koji potom daje riječ Aniti Papoušek, službenici ovlaštenoj za privremeno obavljanje poslove pročelnika kako bi obrazložila ovu točku dnevnog reda.

ANITA PAPOUŠEK **-** daje kratko obrazloženje prema pisanim materijalima.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o visini paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj i konstatira da je Gradsko vijeće Grada Požege**,** bez rasprave, jednoglasno (18 glasova za) usvojilo

O D L U K U

o visini paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj

Članak 1.

(1) Ovom Odlukom utvrđuje se visina paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj za porezne obveznike koji ostvaruju dohodak od iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova na području Grada Požege.

(2) Porezni obveznik koji ostvaruje dohodak iz stavka 1. ovog članka je fizička osoba građanin, iznajmljivač kojemu je na temelju rješenja o odobrenju nadležnog ureda odobreno pružanje ugostiteljskih usluga u domaćinstvu u skladu s odredbama zakona kojima se uređuje ugostiteljska djelatnost.

Članak 2.

Iznos paušalnog poreza na dohodak po osnovi iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova utvrđuje se godišnje, u visini od 30,00 eura po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj.

Članak 3.

Poslove u vezi s utvrđivanjem i naplatom paušalnog poreza na dohodak od iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova obavljat će nadležna ispostava područnog ureda Porezne uprave.

Članak 4.

Stupanjem na snagu ove Odluke prestaje važiti Odluka o visini paušalnog poreza po krevetu odnosno po smještajnoj jedinici u kampu (Službene novine Grada Požege, broj: 2/19.).

Članak 5.

Ova Odluka stupa na snagu prvog dana od dana objave u Službenim novinama Grada Požege.

**Ad. 8.**

**Prijedlog Odluke o kratkoročnom okvirnom zaduživanju Grada Požege**

PREDSJEDNIK - daje riječ gradonačelniku koji potom daje riječ Aniti Papoušek, službenici ovlaštenoj za privremeno obavljanje poslove pročelnika kako bi obrazložila ovu točku dnevnog reda.

ANITA PAPOUŠEK **-** daje kratko obrazloženje prema pisanim materijalima.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o kratkoročnom okvirnom zaduživanju Grada Požege i konstatira da je Gradsko vijeće Grada Požege**,** bez rasprave, većinom glasova (10 glasova za, 7 glasova protiv, 1 suzdržani) glas usvojilo

O D L U K U

o kratkoročnom okvirnom zaduživanju Grada Požege

I.

Ovom Odlukom Gradsko vijeće Grada Požege odobrava okvirni kredit, odnosno kratkoročno zaduženje po poslovnom transakcijskom žiro računu Grada Požege kod Zagrebačke banke d.d.

Odobrava se zaključenje ugovora za okvirni kredit, odnosno kratkoročno zaduženje po transakcijskom žiro računu Grada Požege kod navedene banke na iznos od 1.500.000,00 eura.

II.

Grad Požega zadužiti će se po sljedećim uvjetima:

|  |  |
| --- | --- |
| IZNOS I VALUTA KREDITA | 1.500.000,00 EUR |
| VRSTA KREDITA | Kratkoročno zaduženje - okvirni kredit po transakcijskom računu |
| NAČIN I ROK KORIŠTENJA KREDITA | Dopušteno prekoračenje po transakcijskom računu na revolving principu, najkasnije do 31.12.2025. |
| NAČIN I ROK OTPLATE KREDITA | Kredit se otplaćuje priljevom EUR sredstava na transakcijski račun Korisnika kredita, najkasnije do isteka roka korištenja Kredita. Dan isteka roka korištenja Kredita je 31.12.2025. |
| KAMATNA STOPA | Redovna kamatna stopa 2,9 % na godišnje, fiksna, na iskorišteni iznos kredita |
| OBRAČUN I PLAĆANJE KAMATA | Kamata se obračunava primjenom proporcionalne metode obračuna kamate i kalendarskog broja dana u mjesecu i godini. Korisnik kredita je suglasan da se kamata naplaćuje kvartalno izravnim terećenjem transakcijskog računa od strane Banke, svakog 5. u mjesecu kvartala. |
| ZATEZNA KAMATA | U visini stope važeće zakonske zatezne kamate. |
| NAKNADA | Jednokratna naknada za obradu zahtjeva u visini 0,10 % od ugovorenog iznosa Kredita. Naknada se naplaćuje jednokratno prije stavljanja kredita na raspolaganje, a najkasnije 10 dana od dana obračuna. |
| INSTRUMENTI OSIGURANJA | Zadužnica klijenta na iznos kredita, uvećano za ugovorene kamate, naknade i ostale troškove, potvrđenu od strane javnog bilježnika |
| OSTALI UVJETI | Sukladno odluci nadležnih tijela Banke i UC Grupe |

III.

Sredstva iz članka I. ove odluke namijenjena su za premošćivanje jaza nastalog zbog različite dinamike priljeva sredstava i dospijeća obveza.

IV.

Ovlašćuje se Gradonačelnik Grada Požege za zaključenje Ugovora iz članka I. ove Odluke, izdavanje potrebnih instrumenata osiguranja, te poduzimanje svih drugih potrebnih radnji za otvaranje okvirnog kredita, odnosno kratkoročno zaduženje po poslovnom transakcijskom računu kod Zagrebačke banke d.d.

V.

Ova Odluka stupa na snagu danom donošenja, a objavit će se u Službenim novinama Grada Požege.

**Ad. 9.**

**Prijedlog Odluke o davanju suglasnosti za dugoročno zaduživanje trgovačkog društva Komunalcu Požega d.o.o. za nabavku nove opreme**

PREDSJEDNIK - daje riječ gradonačelniku koji potom daje riječ Domagoju Lovriću, direktoru Komunalca Požega d.o.o. kako bi obrazložio ovu točku dnevnog reda.

DOMAGOJ LOVRIĆ - daje kratko obrazloženje ove točke dnevnog reda prema pisanim materijalima.

PREDSJEDNIK - otvara raspravu.

U raspravi su sudjelovali vijećnici Mitar Obradović, Antonio Šarić i Ante Kolić.

PREDSJEDNIK - zaključuje raspravu, daje na glasovanje Odluke o davanju suglasnosti za dugoročno zaduživanje trgovačkog društva Komunalac Požege d.o.o. za nabavku nove opreme i konstatira da je Gradsko vijeće Grada Požege, većinom glasova (11 glasova za, 6 glasova protiv, 1 suzdržani glas) usvojilo

O D L U K U

o davanju suglasnosti za dugoročno zaduživanje trgovačkog društva Komunalac Požega d.o.o.

I.

Daje se suglasnost za dugoročno kreditno zaduživanje trgovačkom društvu KOMUNALAC POŽEGA d.o.o., Požega, Vukovarska 8, OIB: 99740428762 koje je u većinskom vlasništvu Grada Požege, putem dugoročnog kredita iz HBOR-ovog Programa kreditiranja „Investicije javnog sektora“ putem poslovne banke Erste&Steiermarkische bank d.d., za nabavu dva komunalna vozila i traktora s malčerom, uz sljedeće uvjete:

|  |  |
| --- | --- |
| Vrsta kredita | Dugoročni kredit HBOR-a putem poslovne banke (Erste&Steiermarkische bank d.d.) |
| Namjena | Investicijski kredit – nabava dva komunalna vozila i traktor s malčerom |
| Iznos kredita | 590.000,00 EUR |
| Način korištenja | Namjenskom isplatom (bez PDV-a) na račune dobavljača vozila |
| Jednokratni trošak obrade na iznos kredita (0,25% ERSTE BANKA ;0,25% HBOR) | 2.950,00 EUR |
| Naknada za neiskorišteni iznos kredita | Ne obračunava se |
| Kamatna stopa (fiksna) | 2,25% |
| Trošak kamata | 27.498,00 EUR |
| Ukupan iznos kredita i kamata | 617.498,00 EUR |
| Rok otplate | 48 mjeseci |
| Način otplate | mjesečno |
| Dinamika otplate | mjesečno |
| Iznos rate | promjenjiva |
| Instrumenti osiguranja | Upis založnog prava na vozilima – predmetima investicije, vinkulacija police osiguranja vozila u korist banke ,  Zadužnica Komunalca Požega d.o.o. |
| Naknada za prijevremeni povrat | Sukladno uvjetima HBOR-a u trenutku prijevremenog povrata |
| Prethodni uvjeti | Otvaranje računa u banci, obavljanje platnog prometa u banci sukladno dogovoru koji bi uslijedio po prihvaćanju ove ponude |

II.

Ova Odluka stupa na snagu danom donošenja, a objavit će se u Službenim novinama Grada Požege.

**Ad.10.**

**Prijedlog Odluku o sufinanciranju studenata medicine, stipendisti Požeško-slavonske županije**

**za akademsku godinu 2024./2025**

PREDSJEDNIK - daje riječ gradonačelniku koji potom daje riječ pročelnici Maji Petrović kako bi obrazložila ovu točku dnevnog reda.

MAJA PETROVIĆ- daje kratko obrazloženje ove točke dnevnog reda prema pisanim materijalima.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o sufinanciranju studenata medicine, stipendisti Požeško-slavonske županije za akademsku godinu 2024./2025. i konstatira da je Gradsko vijeće Grada Požege, bez rasprave, jednoglasno (18 glasova za) usvojilo

O D L U K U

o sufinanciranju studenata medicine, stipendista Požeško-slavonske županije

za akademsku godinu 2024./2025.

Članak 1.

Ovom Odlukom o sufinanciranju studenata medicine, stipendista Požeško-slavonske županije za akademsku godinu 2024./2025. (u nastavku teksta: Odluka) utvrđuju se uvjeti, način određivanja iznosa i broja stipendija, prava i obveze korisnika te druga pitanja u svezi sa stipendiranjem studenata medicine korisnika stipendija Požeško-slavonske županije za akademsku godinu 2024./2025., s područja grada Požege (u nastavku teksta: studenti).

Članak 2.

Izrazi koji se koriste u ovoj Odluci, odnose se na jednak način i na muški i ženski spol.

Članak 3.

Sredstva za isplatu stipendije studentima osiguravaju se u Proračunu Grada Požege za 2025. godinu (u nastavku teksta: Proračun) kroz razdjel Upravnog odjela za društvene djelatnosti Grada Požege (u nastavku teksta: nadležni Upravni odjel).

Članak 4.

Pravo sufinanciranja stipendija, sukladno ovoj Odluci može ostvariti student koji ima prebivalište na području grada Požege (u nastavku teksta: Grad) i koji je korisnik stipendije Požeško-slavonske županije za akademsku godinu 2024./2025. i to student I. kategorije sa akademskim nazivom - dr. med. (po završetku studija).

Članak 5.

(1) Grad će u akademskoj godini 2024./2025. sufinancirati stipendije za petnaest studenata u iznosu od 132,72 eura, mjesečno.

(2) Postupak za priznavanje prava na sufinanciranje provodi nadležni Upravni odjel na temelju dostavljenog zahtjeva Požeško-slavonske županije koji se podnosi do kraja akademske godine 2024./2025.

(3) Zahtjevu iz stavka 2. ovoga članka potrebno je priložiti:

- presliku ugovora o stipendiranju između studenta i Požeško-slavonske županije

- dokaz o upisu u višu akademsku godinu studija

- presliku osobne iskaznice ili uvjerenje o prebivalištu za studenta.

Članak 6.

(1) Ukoliko su ispunjeni uvjeti iz članka 5. ove Odluke, nadležni Upravni odjel će predložiti Gradonačelniku Grada Požege donošenje zaključka kojim se odobrava sufinanciranje stipendija sukladno ovoj Odluci.

(2) Požeško-slavonska županija i Grad Požega će sukladno zaključku iza stavka 1. ovoga članka sklopiti sporazum o sufinanciranju stipendija kojim se regulirati međusobna prava i obveze.

Članak 7.

Sredstva za sufinanciranje iz članka 5. stavka 1. ove Odluke, uplatit će se na žiro-račun Požeško-slavonske županije.

Članak 8.

Ova Odluka stupa na snagu osam dana od dana njene objave u Službenim novinama Grada Požege.

**Ad.11.**

[Prijedlog Plana mreže dječjih vrtića na području grada Požege](https://www.pozega.hr/images/dokumenti/vijece/2024/32.%20sjednica/04.%20-%2032.%20sj.%20-%20Program%20utroska%20sredstava%20sumskog%20doprinosa%20III.%20I&D.docx)

PREDSJEDNIK - daje riječ gradonačelniku koji potom daje riječ pročelnici Maji Petrović kako bi obrazložila ovu točku dnevnog reda.

MAJA PETROVIĆ - daje kratko obrazloženje ove točke dnevnog reda sukladno pisanim materijalima.

PREDSJEDNIK - otvara raspravu.

U raspravi je sudjelovao vijećnik Ante Kolić.

PREDSJEDNIK - zaključuje raspravu, daje na glasovanje Plan mrže dječjih vrtića na područja grada Požege i konstatira da je Gradsko vijeće Grada Požege, jednoglasno (18 glasova za) usvojilo

P L A N M R E Ž E

dječjih vrtića na području grada POŽEGE

1. UVODNE NAPOMENE

Članak 1.

(1) Grad Požega ima pravo i obvezu odlučivati o potrebama i interesima građana na svom području za organiziranjem i ostvarivanjem programa predškolskog odgoja.

(2) Prava i obveze iz stavka 1. ovoga članka ostvaruju se osiguranjem kapaciteta za smještaj djece predškolske dobi na gradskom području i sufinanciranjem smještaja djece u dječjim vrtićima drugih osnivača sa sjedištem na području grada Požege.

Članak 2.

(1) Grad Požega je osnivač Dječjeg vrtića Požega, predškolske ustanove koja ima smještajne kapacitete u svojim objektima na tri lokacije na području Grada Požege.

(2) Na području Grada Požege djelatnost predškolskog odgoja obavljaju i tri ustanove kojima Grad Požega nije osnivač.

1. PLAN MREŽE DJEČJIH VRTIĆA NA PODRUČJU GRADA POŽEGE

Članak 3.

(1) Grad Požega, sukladno Zakonu o predškolskom odgoju i obrazovanju (Narodne novine, broj: 10/97., 107/07., 94/13., 98/19., 57/22., i 101/23.), osigurava u svom proračunu sredstva za zadovoljavanje potreba građana kod smještaja djece u predškolske ustanove na području Grada Požege, te utvrđuje Plan mreže dječjih vrtića na području Grada Požege (u nastavku teksta: Plan Mreže) koje financira u pojedinoj predškolskoj ustanovi, kako slijedi:

1. Dječji vrtići čiji je osnivač Grada Požega

- DJEČJI VRTIĆ POŽEGA sa sjedištem u Požegi, Rudinska 8, sa slijedećim ustrojstvenim jedinicama:

- Dječji vrtić i jaslice “Rudinska”, Požega, Rudinska 8

* Dječji vrtić i jaslice „Pod gradom“, Požega, Pod gradom 7
* Dječji vrtić i jaslice „Cvjetna livada“, Požega, Kralja Krešimira 32A.

2. Dječji vrtić čiji je osnivač vjerska zajednica – Požeška biskupija

- DJEČJI VRTIĆ SV. LEOPOLDA MANDIĆA sa sjedištem u Požegi, Trg Svetog Trojstva 17.

3. Dječji vrtić čiji je osnivač fizičke osoba

- DJEČJI VRTIĆ „RADOST“, sa sjedištem u Požegi, Tekija 13

- DJEČJI VRTIĆ „ŠARENI SVIJET“, sa sjedištem u Požegi, Frankopanska 180.

(2) Uvjeti i način sufinanciranje programa iz stavka 1. točke 2. i 3. ovoga članka provodit će se u skladu s Odlukom o uvjetima i načinu sufinanciranja programa dječjih vrtića u vlasništvu drugih osnivača na području Grada Požege. (Službene novine Grada Požege, broj: 14/24.).

Članak 4.

Sukladno važećim odredbama GUP-a Grada Požege moguća je gradnja dječjeg vrtića u MO Mihaljevci.

1. ZAVRŠNE ODREDBE

Članak 5.

Ovaj Plan mreže dostavlja se Županijskoj skupštini Požeško-slavonske županije radi usklađenja mreže dječjih vrtića na području Županije.

Članak 6.

Donošenjem ovog Plana mreže dječjih vrtića na području Grada Požege stavlja se izvan snage Plan mreže dječjih vrtića na području Grada Požege (Službene novine Grada Požege, 15/10. i 2/17.).

Članak 7.

Ovaj će se Plan mreže objaviti u Službenim novinama Grada Požege.

**Ad.12.**

1. Analiza stanja sustava civilne zaštite za Grad Požegu u 2024. godinu

PREDSJEDNIK - daje riječ gradonačelniku koji potom daje riječ pročelnic Jeleni Vidović kako bi obrazložila ovu točku dnevnog reda.

JELENA VIDOVIĆ - daje kratko obrazloženje ove točke dnevnog reda prema pisanim materijalima.

PREDSJEDNIK - otvara raspravu.

U raspravi je sudjelovala vijećnica Ivana Bouček.

PREDSJEDNIK - zaključuje raspravu, daje na glasovanje Analizu stanja sustava civilne zaštite za Grad Požegu u 2024. godinu i konstatira da je Gradsko vijeće Grada Požege, jednoglasno (18 glasova za)

Analizu

stanja sustava civilne zaštite za Grad Požegu u 2024.g.

1. **UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite redovno djeluje putem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite.

Grad Požega dužan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Grad Požega dužan je jačati i nadopunjavati spremnost postojećih operativnih snaga sustava civilne zaštite na njihovom području sukladno procjeni rizika od velikih nesreća i planu djelovanja civilne zaštite, a ako postojećim operativnim snagama ne mogu odgovoriti na posljedice utvrđene procjenom rizika, dužni su osnovati dodatne postrojbe civilne zaštite.

Mjere i aktivnosti u sustavu civilne zaštite provode sljedeće operativne snage sustava civilne zaštite:

1. stožeri civilne zaštite
2. operativne snage vatrogastva
3. operativne snage Hrvatskog Crvenog križa
4. operativne snage Hrvatske gorske službe spašavanja
5. udruge
6. postrojbe i povjerenici civilne zaštite
7. koordinatori na lokaciji
8. pravne osobe u sustavu civilne zaštite.

**Gradsko vijeće Grada Požege** (u nastavku teksta: Gradsko vijeće), na prijedlog Gradonačelnika Grada Požege, (u nastavku teksta: Gradonačelnik) izvršava sljedeće zadaće:

* u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine
* donosi procjenu rizika od velikih nesreća
* donosi odluku o određivanju pravnih osoba od interesa za sustav civilne zaštite
* donosi odluku o osnivanju postrojbi civilne zaštite
* osigurava financijska sredstva za izvršavanje odluka o financiranju aktivnosti civilne zaštite u velikoj nesreći i katastrofi prema načelu solidarnosti.

**Gradonačelnik** **izvršava sljedeće zadaće:**

* donosi plan djelovanja civilne zaštite
* donosi plan vježbi civilne zaštite
* priprema i dostavlja predstavničkom tijelu prijedlog odluke o određivanju pravnih osoba od interesa za sustav civilne zaštite i prijedlog odluke o osnivanju postrojbi civilne zaštite
* kod donošenja godišnjeg plana nabave u plan uključuje materijalna sredstva i opremu snaga civilne zaštite
* donosi odluke iz svog samoupravnog djelokruga radi osiguravanja materijalnih, financijskih i drugih uvjeta za financiranje i opremanje operativnih snaga sustava civilne zaštite
* odgovoran je za osnivanje, razvoj i financiranje, opremanje, osposobljavanje i uvježbavanje operativnih snaga sukladno usvojenim smjernicama i planu razvoja sustava civilne zaštite
* izrađuje i dostavlja predstavničkom tijelu prijedlog procjene rizika od velikih nesreća i redovito ažurira procjenu rizika i plan djelovanja civilne zaštite
* osigurava uvjete za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša
* osigurava uvjete za raspoređivanje pripadnika u postrojbe i na dužnost povjerenika civilne zaštite te vođenje evidencije raspoređenih pripadnika
* osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite
* uspostavlja vođenje evidencije stradalih osoba u velikim nesrećama i katastrofama.

Gradonačelnik koordinira djelovanje operativnih snaga sustava civilne zaštite osnovanih za područje grada Požege u velikim nesrećama i katastrofama uz stručnu potporu nadležnog stožera civilne zaštite.

Gradonačelnik je dužan osposobiti se za obavljanje poslova civilne zaštite prema programu osposobljavanja koji provodi Služba civilne zaštite Požega.

1. **ZAKONSKE** **ODREDBE**

|  |  |  |
| --- | --- | --- |
| **r.br.** | **ZAKONI – PRAVILNICI - UREDBE** | **NN** |
| **1.** | **ZAKON O SUSTAVU CIVILNE ZAŠTITE** | **82/15**  **118/18**  **31/20**  **20/21**  **114/22** |
| 2. | Pravilnik o standardnim operativnim postupcima za pružanje pomoći nižoj hijerarhijskoj razini od strane više razine sustava civilne zaštite u velikoj nesreći i katastrofi | **37/16** |
| 3. | Pravilnik o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite | **126/19**  **17/20** |
| 4. | Naputak o načinu postupanja u slučaju zlouporabe poziva na broj 112 | **37/16** |
| 5. | Pravilnik o izgledu, načinu i mjestu isticanja obavijesti o jedinstvenom europskom broju za hitne službe 112 | **38/16** |
| 6. | Pravilnik o vrstama i načinu provođenja vježbi operativnih snaga sustava civilne zaštite | **49/16** |
| 7. | Pravilnik o uvjetima koje moraju ispunjavati ovlaštene osobe za obavljanje stručnih poslova u području planiranja civilne zaštite | **57/16** |
| 8. | Pravilnik o zemljopisno-obavijesnom sustavu državne uprave za zaštitu i spašavanja | **57/16** |
| 9. | Pravilnik o tehničkim i drugim uvjetima koje moraju ispunjavati ovlaštene osobe za ispitivanje ispravnosti tehničkih sredstava i opreme civilne zaštite | **57/16** |
| 10. | Uredba o jedinstvenim znakovima za uzbunjivanje | **61/16** |
| 11. | Pravilnik o smjernicama za izradu procjene rizika od katastrofa i velikih nesreća za područje RH i Jedinica lokalne i područne (regionalne) samouprave | **65/16** |
| 12. | Pravilnik o tehničkim zahtjevima sustava javnog uzbunjivanja stanovništva | **69/16** |
| 13. | Pravilnik o postupku uzbunjivanja stanovništva | **69/16** |
| 14. | Pravilnik o mobilizaciji, uvjetima i načinu rada operativnih snaga sustava civilne zaštite | **69/16** |
| 15. | Pravilnik o sadržaju, obliku i načinu vođenja očevidnika inspekcijskog nadzora u sustavu civilne zaštite | **69/16** |
| 16. | Pravilnik o vrsti i postupku dodjele nagrada i priznanja Državne uprave za zaštitu i spašavanje | **75/16** |
| 17. | Pravilnik o vođenju evidencija pripadnika operativnih snaga sustava civilne zaštite | **75/16** |
| 18. | * Pravilnik o kriterijima zdravstvenih sposobnosti koje moraju ispunjavati pripadnici postrojbi civilne zaštite, kriterijima za raspoređivanje i uvjetima za imenovanje povjerenika civilne zaštite i njegovog zamjenika * Pravilnik o izmjenama i dopunama Pravilnika o kriterijima zdravstvenih sposobnosti koje moraju ispunjavati pripadnici postrojbi civilne zaštite, kriterijima za raspoređivanje i uvjetima za imenovanje povjerenika civilne zaštite i njegovog zamjenika | **98/16**  **67/17** |
| 19. | Pravilnik o odori pripadnika operativnih snaga civilne zaštite i državnih službenika i namještenika državne uprave za zaštitu i spašavanje | **99/16** |
| 20. | Pravilnik o vođenju jedinstvene evidencije i informacijskih baza podataka o operativnim snagama, materijalnim sredstvima i opremi operativnih snaga sustava civilne zaštite | **99/16** |
| 21. | Uredba o sastavu i strukturi postrojbi civilne zaštite | **27/17** |
| 22. | Uredba o načinu i uvjetima za ostvarivanje materijalnih prava mobiliziranih pripadnika postrojbi civilne zaštite za vrijeme sudjelovanja u aktivnostima u sustavu civilne zaštite | **33/17** |
| 23. | Pravilnik o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja | **66/21** |
| 24. | Pravilnik o načinu rada u aktivnostima radijske komunikacije za potrebe djelovanja sustava civilne zaštite u velikim nesrećama i katastrofama | **53/17** |
| 25. | Pravilnik o postupku primanja i prenošenja obavijesti ranog upozoravanja, neposredne opasnosti te davanju uputa stanovništvu | **67/17** |

1. **STANJE SUSTAVA CIVILNE ZAŠTITE**

U 2024. godini poduzeto je slijedeće:

* Doneseno je Usklađivanje procjene rizika od velikih nesreća za područje grada Požege,
* Donesen je Plan djelovanja u području prirodnih nepogoda za 2025. godinu,
* Donesena je Analiza stanja sustava civilne zaštite za 2024.g.,
* Donesen je Godišnji plan razvoja sustava civilne zaštite s financijskim učincima za trogodišnje razdoblje,
* Donesen je Plan operativne provedbe programa aktivnosti u provedbi posebnih mjera zaštite od požara u 2024. godini,
* Donesen je Plan vježbi za 2025. godinu,

1. **CIVILNA ZAŠTITA: (stožer civilne zaštite, postrojba CZ opće namjene)**

|  |  |  |
| --- | --- | --- |
| **RB.** | **Naziv stožera CZ/dužnost** | **Ime i Prezime** |
| 1. | Načelnik stožera civilne zaštite | Borislav Miličević |
| 2. | Zamjenik načelnika stožera civilne zaštite | Mile Raić |
| 3. | Član stožera za protupožarnu zaštitu | Dalibor Hrunka |
| 4. | Član stožera za komunalne djelatnosti | Jelena Vidović |
| 5. | Član stožera – predstavnik policijske uprave | Krunoslav Kokić |
| 6. | Član stožera – predstavnik službe civilne zaštite | Slavko Marinac |
| 7. | Član stožera za medicinsko zbrinjavanje | Marko Martinčić |
| 8. | Član stožera za veterinarsko zbrinjavanje i asanaciju | Adam Devčić |
| 9. | Član stožera za zbrinjavanje stanovništva i evakuaciju -HCK | Miroslav Zelenika |
| 10. | Član stožera zapovjednik specijalističke postrojbe CZ | Darko Domičić |
| 11. | Član stožera – predstavnik HGSS-a | Zvonimir Miler |

**4.1. Postrojba civilne zaštite opće namjene**

Sukladno Procjeni rizika od velikih nesreća i Odluci o sastavu i strukturi postrojbe civilne zaštite ustrojena je postrojba civilne zaštite opće namjene koja broji 42 (četrdeset) obveznika.

**Slika na kojoj se prikazuje tekst, snimka zaslona, softver, web-stranica

Sadržaj generiran umjetnom inteligencijom može biti netočan.**

**4.2. Povjerenici civilne zaštite**

Slika na kojoj se prikazuje tekst, snimka zaslona, broj

Sadržaj generiran umjetnom inteligencijom može biti netočan.

Slika na kojoj se prikazuje tekst, snimka zaslona

Opis je automatski generiran

1. **PREVENTIVA**

* Donesen je Plan djelovanja civilne zaštite.
* Donesen je Plan djelovanja u području prirodnih nepogoda.
* Donesen je operativni postupovnik.

**5.1. Plan djelovanja civilne zaštite**

Plan djelovanja civilne zaštite sastoji se od općeg i posebnih dijelova.

Opći dio sadrži: 1./ Upozoravanje 2./ Pripravnost 3./ Mobilizaciju (aktiviranje) i narastanje operativnih snaga sustava civilne zaštite. 4./ Opis područja odgovornosti nositelja izrade plana 5./ Grafički dio.

Posebni dijelovi plana djelovanja civilne zaštite sadrže razradu operativnog djelovanja sustava civilne zaštite tijekom reagiranja u velikim nesrećama i katastrofama.

Uvijek kada je moguće (raspoloživo) i prikladno u planu djelovanja civilne zaštite trebaju se koristiti grafički prikazi, tablice i slike, uključujući grafikone, karte i fotografije.

**5.2. Plan djelovanja u području prirodnih nepogoda**

Plan djelovanja sadržava:

1. popis mjera i nositelja mjera u slučaju nastajanja prirodne nepogode
2. procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva
3. sve druge mjere koje uključuju suradnju s nadležnim tijelima iz ovoga Zakona i/ili drugih tijela, znanstvenih ustanova i stručnjaka za područje prirodnih nepogoda.

**5.3. Operativni postupovnik**

Operativnim postupovnikom definiraju se sve pojedinosti od značaja za pripravnost, mobilizaciju, operativno djelovanje, demobilizaciju i završetak djelovanja postrojbe civilne zaštite.

Načela djelovanja postrojbi civilne zaštite su:

* samodostatnost,
* modularnost,
* interoperabilnost.

1. **VATROGASTVO**

Za Vatrogasnu zajednicu Grada Požega, sukladno njihovim vlastitim programima i razvojnim projektima, u Proračunu osigurati sredstva za redovan rad.

* nabavku vatrogasne opreme
* razvoj kadrovskih kapaciteta
* planirane vježbe
* sustav organizacije i djelovanja - dežurstva, preseljenja i sl.).

1. **UDRUGE GRAĐANA OD ZNAČAJA ZA SUSTAV CIVILNE ZAŠTITE**

Udruge građana predstavljaju značajan potencijal Grada. Članove udruga je potrebno uključiti u one segmente sustava civilne zaštite obzirom na područje rada za koje su osnovani. Udruge koje funkcioniraju imaju utvrđen ustroj, poznati su im potencijali članova, u redovitoj djelatnosti okupljaju se oko zajedničkih ciljeva, imaju iskustva u organizaciji i dr.

Udruge građana:

1. Dobrovoljno vatrogasno društvo Požega, Industrijska 44, Požega,
2. Ronilački klub Požega, Republike Hrvatske 1c, Požega,
3. CB Radio klub „Sokol“, M. Gupca 6, Požega,
4. Radio-amaterski klub „Vallis aurea“ Požega, Republike Hrvatske 1c, Požega,
5. Hrvatsko planinarsko društvo „Sokolovac“, Matice Hrvatske 13, Požega
6. Gradsko društvo Crvenog križa Požega, Osječka 12, Požega
7. **OPERATIVNE SNAGE SUSTAVA CIVILNE ZAŠTITE I PRAVNE OSOBE OD INTERESA ZA SUSTAV CIVILNE ZAŠTITE**

**8.1. Operativne snage sustava civilne zaštite**

1. Stožer civilne zaštite Grada Požege,
2. Postrojba opće namjene civilne zaštite Grada Požege,
3. Postrojbe specijalističke namjene civilne zaštite Grada Požege,
4. Javna vatrogasna postrojba Grada Požege,
5. Dobrovoljno vatrogasno društvo Požega,
6. Dobrovoljno vatrogasno društvo Gornji Emovci.

**8.2. Pravne osobe od interesa za sustav civilne zaštite**

1. Komunalac Požega d.o.o., Vukovarska 8, Požega,
2. TEKIJA d.o.o., Vodovodna 1, Požega,
3. Promet građenje d.o.o., POŽEGA, Industrijska 28, Požega,
4. Niskogradnja Jurčak d.o.o., Industrijska 29, Požega,
5. Veterinarska stanica Požega, Eugena Podkupskog 4, Požega,
6. Javna vatrogasna postrojba Grada Požege, Industrijska 44, Požega,
7. Požeški sportski savez, Antuna Kanižlića 14A, Požega.
8. **Zaključak o stanju sustava civilne zaštite**

**9.1. Za područje preventive**

Nakon vrednovanja pojedinih kategorija koji određuju spremnost sustava civilne zaštite u području preventive donosi se konačna ocjena u pogledu sposobnosti provođenje preventivnih mjera. Kategorije u području preventive su ocijenjene kako je prikazano u narednoj tablici.

|  |  |  |
| --- | --- | --- |
| *Sastavnice/aktivnosti sustava civilne zaštite, područje preventive* | *Brojčana ocjena* | *Ocjena* |
| strategija, normativno uređenje i planovi | Vrlo visoka spremnost | 1 |
| sustav javnog uzbunjivanja | Vrlo visoka spremnost | 1 |
| stanje svijesti o prioritetnim rizicima | Visoka spremnost | 2 |
| prostorno planiranje i legalizacija građevina | Visoka spremnost | 2 |
| ocjena fiskalne situacije i njene perspektive | Vrlo visoka spremnost | 1 |
| ocjena stanja baza podataka i podloga za potrebe planiranja reagiranja | Visoka spremnost | 2 |
| ***Ukupna ocjena*** | ***Visoka spremnost*** | ***2*** |

Konačna ocjena je srednja vrijednost ocijenjenih kategorija zaokružena na najbliži cijeli broj. U skladu s navedenim konačna ocjena spremnosti Grada ***u području preventive je 2 – visoka spremnost.***

Da bi se sastavnice sustava koje se odnose na stanje svijesti o prioritetnim rizicima i prostorno planiranje i legalizacija građevina unaprijedile potrebno je:

* sazivati Stožer CZ i onda kada povod nije nekakav štetni događaj u cilju upoznavanja članova o utvrđenim prijetnjama i mjerama odgovora na iste, štetama izazvanim u proteklom periodu te mjerama kako su se one mogle spriječiti ili bar ublažit,
* predstavničko tijelo upoznati o prioritetnim prijetnjama, području ugrožavanja, posljedicama, načinu preventivne zaštite, potrebnim troškovima za podizanje svijesti ugroženog stanovništva, provedbi obrane od prijetnji, te operativnih mjera ublažavanja posljedica i sanacije stanja ugroženog područja,
* u ugroženim naseljima organizirane javne tribine o prijetnjama, mogućim posljedicama neželjenog događaja, te načinu samozaštite ugroženog stanovništva,
* u područjima prioritetnih ugrožavanja utvrditi broj nelegalnih objekata koji imaju dvojbenu otpornost na posljedice djelovanja tih prijetnji.
* jednom godišnje ili najmanje jedanput u dvije godine organizirati vježbe sklanjanja, evakuacije i spašavanja stanovništva iz ugroženih područja,

**9.2. Za područje reagiranja**

Nakon vrednovanja pojedinih kategorija koji određuju spremnost sustava civilne zaštite u području preventive donosi se konačna ocjena u pogledu sposobnosti reagiranja. Kategorije u području reagiranja su ocijenjene kako je prikazano u narednoj tablici.

|  |  |  |
| --- | --- | --- |
| *Sastavnice/aktivnosti sustava civilne zaštite, područje reagiranja* | *Brojčana ocjena* | *Ocjena* |
| spremnost odgovornih i upravljačkih kapaciteta | Vrlo visoka spremnost | 1 |
| spremnost operativnih kapaciteta civilne zaštite | Vrlo visoka spremnost | 1 |
| stanje mobilnosti operativnih kapaciteta sustava civilne zaštite i stanja komunikacijskih kapaciteta | Niska spremnost | 3 |
| *Ukupna ocjena* | *Visoka spremnost* | 2 |

Konačna ocjena je srednja vrijednost ocijenjenih kategorija zaokružena na najbliži cijeli broj. U skladu s navedenim konačna ocjena spremnosti Grada ***u području reagiranja je 2 – visoka spremnost.***

Da bi se spremnost civilne zaštite u području reagiranja potrebno je provoditi ili dodatno unaprjeđivati njegove sastavnice koja je ocjenjena ocjenom 3 (niska spremnost) U ovom slučaju to je sastavnica sustava koja se odnosi na stanje mobilnosti operativnih kapaciteta sustava civilne zaštite i stanja komunikacijskih kapaciteta te spremnost operativnih kapaciteta civilne zaštite .

Da bi se sastavnica sustava koja se odnosi na stanje mobilnosti operativnih kapaciteta sustava civilne zaštite i stanja komunikacijskih kapaciteta unaprijedila potrebno je:

* izvršiti analizu potreba vlastitih operativnih snaga za satelitskim mobilnim telefonima i mobilnim radio uređajima i planirati financijska sredstva za njegovu nabavu,
* obzirom da Grad nema vlastita prijevozna sredstva, kojima bi osigurala mobilnost vlastitih operativnih snaga niti bi bilo racionalno da ih ima, potrebno je u planskim dokumentima točno definirati potrebe i ista osigurati izuzimanjem od građana Grada.

**9.3. Za područje sustava civilne zaštite jedinice lokalne samouprave u cjelini**

Nakon vrednovanja pojedinih kategorija koji određuju spremnost sustava civilne zaštite u cjelini (preventiva i reagiranje) donosi se konačna ocjena kako je prikazano u narednoj tablici.

|  |  |  |
| --- | --- | --- |
| *Sastavnice/aktivnosti sustava civilne zaštite* | *Brojčana ocjena* | *Ocjena* |
| Područje preventive | Visoka spremnost | 2 |
| Područje reagiranja | Visoka spremnost | 2 |
| *Zbirna ocjena spremnosti civilne zaštite* | *Visoka spremnost* | 2 |

Konačna ocjena je srednja vrijednost ocijenjenih kategorija zaokružena na najbliži cijeli broj. U skladu s navedenim konačna ocjena spremnosti Grada ***u području spremnosti civilne zaštite u cjelini je 2 - visoka spremnost.***

**IZVOD IZ PRORAČUNA**

o visini osiguranih sredstava za organizaciju i razvoj sustava civilne zaštite u 2024. godini

|  |  |  |  |
| --- | --- | --- | --- |
| **Red broj** | **OPIS POZICIJE** | **REALIZIRANO**  **u 2024. god. (EUR)** | **PLANIRANO**  **u 2025. god. (EUR)** |
| **1.** | **STOŽER CIVILNE ZAŠTITE I POSTROJBE CZ (opće namjene)** | | |
| -osiguranje uvjeta za evakuaciju, zbrinjavanje, sklanjanje i druge aktivnosti i mjere u sustavu civilne zaštite |  |  |
| -Stožer civilne zaštite **- odore** |  |  |
| -Postrojba CZ opće namjene **- odore** |  |  |
| -Procjena rizika |  |  |
| -Poslovi civilne zaštite |  |  |
| - vježba |  |  |
| -Smotriranje postrojbe opće namjene i vježba |  |  |
| - redovno tekuće ažuriranje priloga i podataka iz sadržaja dokumenata – **Čl. 17 st. 3. zakona** |  |  |
| **UKUPNO:** | **10.010,40** | **12.435,00** |
| **2.** | **VATROGASTVO** | | |
| -Vatrogasna zajednica |  |  |
| -Dobrovoljne vatrogasne postrojbe |  |  |
| -Vatrogasna zapovjedništva Grada |  |  |
| -Procjena ugroženosti i Plan zaštite od požara |  |  |
| **UKUPNO:** | **88.576,47** | **85.601,00** |
| **3.** | **SKLONIŠTA (prostori za sklanjanje)** | | |
| -Tekuće održavanje |  |  |
| UKUPNO: |  |  |
| **4.** | **UDRUGE GRAĐANA** | | |
| **NAVESTI KOJE** |  |  |
| **UKUPNO:** | **7.500,00** | **7.500,00** |
| **5.** | **SLUŽBE I PRAVNE OSOBE (kojima je zaštita i spašavanje redovna djelatnost)** | | |
| **NAVESTI KOJE** |  |  |
| **UKUPNO:** |  |  |
| **SVEUKUPNO**  **ZA SUSTAV CIVILNE ZAŠTITE** | | **106.086,87** | **105.536,00** |

**Ad.13.**

1. [Prijedlog Zaključka o opozivu člana Nadzornog odbora trgovačkog društva Tekija d.o.o.](https://www.pozega.hr/images/dokumenti/vijece/2024/32.%20sjednica/04.%20-%2032.%20sj.%20-%20Program%20utroska%20sredstava%20sumskog%20doprinosa%20III.%20I&D.docx)

PREDSJEDNIK - daje riječ gradonačelniku kako bi obrazložio ovu točku dnevnog reda.

GRADONAČELNIK - daje kratko obrazloženje ove točke dnevnog reda prema pisanim materijalima.

PREDSJEDNIK - otvara raspravu.

U raspravi je sudjelovao vijećnik Mitar Obradović.

PREDSJEDNIK - zaključuje raspravu, daje na glasovanje Zaključak o opozivu člana Nadzornog odbora trgovačkog društva Tekija d.o.o. i konstatira da je Gradsko vijeće Grada Požege, većinom glasova (17 glasova za i 1 glasom suzdržanim) usvojilo

Z A K L J U Č A K

o opozivu člana Nadzornog odbora trgovačkog društva TEKIJA d.o.o.

I.

Gradsko vijeće Grada Požege predlaže Skupštini trgovačkog društva Tekija d.o.o. sa sjedištem u Požegi, Vodovodna 1 (u nastavku teksta: Društvo), donošenje odluke o opozivu članice ANKE OPAČAK u Nadzornom odboru Društva, prije isteka mandata zbog smanjena broja članova koje predlaže Grad Požega.

II.

Ovaj će se Zaključak objaviti u Službenim novinama Grada Požege.

1. [Prijedlog Zaključka o opozivu i predlaganju člana Nadzornog odbora trgovačkog društva Komunalac Požega d.o.o.](https://www.pozega.hr/images/dokumenti/vijece/2024/32.%20sjednica/04.%20-%2032.%20sj.%20-%20Program%20utroska%20sredstava%20sumskog%20doprinosa%20III.%20I&D.docx)

PREDSJEDNIK - daje riječ gradonačelniku kako bi obrazložio ovu točku dnevnog reda.

GRADONAČELNIK - daje kratko obrazloženje ove točke dnevnog reda prema pisanim materijalima.

PREDSJEDNIK - otvara raspravu.

U raspravi je sudjelovao gradonačelnik i vijećnici Antonio Šarić, Miroslav Penava i Mitar Obradović.

PREDSJEDNIK - zaključuje raspravu, daje na glasovanje Zaključak o opozivu i predlaganju člana Nadzornog odbora trgovačkog društva Komunalac d.o.o. i konstatira da je Gradsko vijeće Grada Požege, većinom glasova (17 glasova za, 1 suzdržani glas) usvojilo

Z A K L J U Č A K

o opozivu i predlaganju člana Nadzornog odbora trgovačkog društva Komunalac Požega d.o.o.

I.

Gradsko vijeće Grada Požege predlaže Skupštini trgovačkog društva Komunalac Požega d.o.o. sa sjedištem u Požegi, Vukovarska 8 (u nastavku teksta: Društvo), donošenje odluke o opozivu člana MIROSLAVA PENAVE u Nadzornom odboru Društva, prije isteka mandata.

II.

Gradsko vijeće Grada Požege predlaže Skupštini Društva da se za člana Nadzornog odbora umjesto imenovanog u točki I. ovoga Zaključaka izabere ŽELJKO ŠUTALO.

III.

Ovaj će se Zaključak objaviti u Službenim novinama Grada Požege.

**Ad.14.**

[Prijedlog Odluke o davanju prethodne suglasnosti na Statut Gradskog kazališta Požega](https://www.pozega.hr/images/dokumenti/vijece/2024/32.%20sjednica/04.%20-%2032.%20sj.%20-%20Program%20utroska%20sredstava%20sumskog%20doprinosa%20III.%20I&D.docx)

Vijećnik Luka Samardžija u 18,45 sati izlazi iz gradske vijećnice.

PREDSJEDNIK - konstatira da je na sjednici sada nazočno 17 vijećnika Gradskog vijeća Grada Požege.

PREDSJEDNIK - daje riječ gradonačelniku koji potom daje riječ pročelnici Ljiljani Bilen kako bi obrazložila ovu točku dnevnog reda.

LJILJAN BILEN - daje kratko obrazloženje ove točke dnevnog reda prema pisanim materijalima.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o davanju prethodne suglasnosti na Statut Gradskog kazališta Požege i konstatira da je Gradsko vijeće Grada Požege, bez rasprave, jednoglasno (17 glasova za) usvojilo

O D L U K U

o davanju prethodne suglasnosti na Statut Gradskog kazališta Požega

I.

Gradsko vijeće Grada Požege daje prethodnu suglasnost na Statut Gradskog kazališta Požega. (u nastavku teksta: Kazalište), u tekstu koji je utvrdilo Kazališno vijeće kazališta na sjednici održanoj, 10. veljače 2025. godine.

II.

Ova Odluka stupa na snagu danom donošenja, a objavit će se u Službenim novinama Grada Požege.

**Ad.15.**

[Prijedlog Zaključka za imenovanje mrtvozornika za uže područje Grada Požege](https://www.pozega.hr/images/dokumenti/vijece/2024/32.%20sjednica/04.%20-%2032.%20sj.%20-%20Program%20utroska%20sredstava%20sumskog%20doprinosa%20III.%20I&D.docx)

PREDSJEDNIK - daje riječ gradonačelniku koji potom daje riječ pročelnici Ljiljani Bilen kako bi obrazložila ovu točku dnevnog reda.

LJILJANA BILEN - daje kratko obrazloženje ove točke dnevnog reda prema pisanim materijalima.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Zaključak za imenovanje mrtvozornika za uže područje Grada Požege i konstatira da je Gradsko vijeće Grada Požege, bez rasprave, jednoglasno (17 glasova za) usvojilo

Z A K L J U Č A K

o prijedlogu za imenovanje mrtvozornika za uže područje grada Požege

I.

Gradsko vijeće Grada Požege predlaže da se za uže područje grada Požege za mrtvozornike imenuju sljedeće osobe:

* MARIJA SLOBOĐANAC, dr.med. (privatni zdravstveni radnik - doktor medicine koja obavlja zdravstvenu djelatnost u ordinaciji opće medicine u Požegi, Dalmatinska 3)
* NIKICA TOLE, dr.med. (zdravstveni radnik - doktor medicine koja obavlja zdravstvenu djelatnost u Ustanovi za zdravstvenu skrb Intermed, Požega, Matije Gupca 21)
* MATEJ SOLIĆ, mag.med.techn. (zaposlenik Doma za starije i nemoćne Velika, Velika, Luke Ibrišimovića 7).

II.

Ovaj će se prijedlog uputiti Skupštini Požeško-slavonske županije na daljnje postupanje.

**Ad 16.**

**Prijedlog Plana upravljanja destinacijom Grada Požege**

PREDSJEDNIK - daje riječ gradonačelniku koji potom daje riječ Mirni Šimunović Svoboda, direktorici Turističke zajednice Grad Požege kako bi obrazložila ovu točku dnevnog reda.

MIRNA ŠIMUNOVIĆ SVOBODA - daje kratko obrazloženje ove točke dnevnog reda prema pisanim materijalima.

PREDSJEDNIK - otvara raspravu.

U raspravi su sudjelovali vijećnici dr.sc. Dinko Zima i Antonio Šarić.

PREDSJEDNIK - zaključuje raspravu, daje na glasovanje Plan upravljanja destinacijom Grada Požege i konstatira da je Gradsko vijeće Grada Požege, jednoglasno (17 glasova za) usvojilo

O D L U K U

o donošenju Plana upravljanja destinacijom grada Požege

I.

Gradsko vijeće Grada Požege donosi Plan upravljanja destinacijom Grada Požege, u tekstu koje je utvrdilo Turističko vijeće Turističke zajednice Grada Požege, na sjednici održanoj, 26. veljače 2025. godine.

II.

Ova Odluka stupa na snagu osam dana od dana njene objave u Službenim novinama Grada Požege.

**Ad 17.**

1. Zaključak u svezi donošenja Programa rada Savjeta mladih Grada Požege za 2025. godinu

PREDSJEDNIK - napominje da je Luka Hećimović, predsjednik Savjeta mladih Grada Požege kao predlagatelj i izvjestitelj akta pod podtočkom a) i b) ove točke dnevnog reda opravdao svoj izostanak zbog bolesti, te predlaže da se glasuje o istima prema dostavljenim pisanim materijalima i obrazloženjima.

PREDSJEDNIK - daje na glasovanje Zaključak u svezi donošenja Programa rada Savjeta mladih Grada Požege za 2025. godinu i konstatira da je Gradsko vijeće Grada Požege, bez rasprave, jednoglasno (17 glasova za) usvojilo

Z A K L J U Č A K

o davanju odobrenja na Program rada Savjeta mladih Grada Požege za 2025. godinu

I.

Savjetu mladih Grada Požege (u nastavku teksta: Savjet mladih) daje se odobrenje na Program rada Savjeta mladih Grada Požege za 2025. godinu koji je usvojen na sjednici Savjeta mladih Grada Požege, održanoj 19. veljače 2025. godine.

II.

Ova će se Zaključak objaviti u Službenim novinama Grada Požege.

1. Zaključak u svezi Godišnjeg izvješća o radu Savjeta mladih Grada Požege za 2024. godinu

PREDSJEDNIK - daje na glasovanje Zaključak u svezi Godišnjeg izvješća o radu Savjeta mladih Grada Požege za 2024. godinu i konstatira da je Gradsko vijeće Grada Požege, bez rasprave, jednoglasno (17 glasova za) usvojilo

Z A K L J U Č A K

o prihvaćanju Godišnjeg izvješća o radu Savjeta mladih Grada Požege za 2024. godinu

I.

Gradsko vijeće Grada Požege prihvaća Godišnje izvješće o radu Savjeta mladih za 2025.godinu, u tekstu koji je Savjet mladih Grada Požege donio na svojoj sjednici, održanoj, 18. veljače 2025. godine.

II.

Ovaj će Zaključak objaviti u Službenim novinama Grada Požege.

**Ad 18.**

**Prijedlog Odluke o davanju prethodne suglasnosti na Statutarnu Odluku o dopuni i izmjenama**

**Statuta Dječjeg vrtića Požega**

PREDSJEDNIK - daje riječ gradonačelniku koji potom daje riječ pročelnici Ljiljani Bilen kako bi obrazložila ovu točku dnevnog reda.

LJILJANA BILEN - daje kratko obrazloženje ove točke dnevnog reda prema pisanim materijalima.

PREDSJEDNIK - otvara raspravu.

PREDSJEDNIK - zaključuje raspravu, daje na glasovanje Odluku o davanju prethodne suglasnosti na Statutarnu Odluku o dopuni i izmjenama Statuta Dječjeg vrtića Požega i konstatira da je Gradsko vijeće Grada Požege, bez rasprave, jednoglasno (17 glasova za) usvojilo

O D L U K U

o davanju prethodne suglasnosti na Statutarnu Odluku o dopuni i izmjenama Statuta Dječjeg vrtića Požega

I.

Gradsko vijeće Grada Požege daje prethodnu suglasnost na Statutarnu Odluku o dopuni i izmjenama Statuta Dječjeg vrtića Požega, u tekstu koji je utvrdilo Upravno vijeće Dječjeg vrtića Požega, na 52. sjednici, održanoj 25. veljače 2025. godine.

II.

Ova Odluka stupa na snagu danom donošenja, a objavit će se u Službenim novinama Grada Požege.

PREDSJEDNIK - zaključuje 33. sjednicu Gradskog vijeća Grada Požege u 18,57 sati.

PREDSJEDNIK

Matej Begić, dipl.ing.šum.

ZAPISNIČARKA

Gordana Gajer